ຂ່າວ ແລະ ພາບ ໂດຍ: ສ. ສົດໃສ
ໂດຍປະຕິບັດຕາມເນື້ອໃນແຈ້ງການຂອງສູນກາງສະຫະພັນກຳມະບານລາວ ສະບັບເລກທີ 440/ສກລ, ລົງວັນທີ 08 ເມສາ 2022, ວ່າດ້ວຍການສະເຫຼີມສະຫຼອງວັນກຳມະກອນສາກົນ ຄົບຮອບ 136 ປີ (1 ພຶດສະພາ 1886 - 1 ພຶດສະພາ 2022).
ໃນວັນທີ 17 ພຶດສະພາ 2022 ຄະນະບໍລິຫານງານສະຫະພັນກຳມະບານ ຄະນະຈັດຕັ້ງສູນກາງພັກ ໄດ້ຈັດພິທີປາຖະກະຖາວັນກຳມະກອນສາກົນ ຄົບຮອບ 136 ປີ (1 ພຶດສະພາ 1886 - 1 ພຶດສະພາ 2022) ໂດຍການເຜີຍແຜ່-ປາຖະກະຖາຂອງສະຫາຍ ສົມລຶກ ສຸວັນນະສານ ຄະນະພັກ, ຄະນະບໍລິຫານງານສູນກາງສະຫະພັນກຳມະບານລາວ, ຫົວໜ້າສະຖາບັນພັດທະນາກຳມະບານລາວ, ມີສະຫາຍ ຄຳປ່ຽນ ແກ້ວສໍລະສິງ ຄະນະພັກ ຜູ້ຊີ້ນຳສະຫະພັນກຳມະບານ ຄະນະຈັດຕັ້ງສູນກາງພັກ, ສະຫາຍ ຄຸນເພັງ ໄຊສະຫວາດ ປະທານສະຫະພັນກຳມະບານ ຄະນະຈັດຕັ້ງສູນກາງພັກ, ມີບັນດາສະຫາຍ ຄະນະບໍລິຫານງານ, ຄະນະໜ່ວຍກຳມະບານ ແລະ ສະມາຊິກກຳມະບານທົ່ວສຳນັກງານ ຄະນະຈັດຕັ້ງສູນກາງພັກເຂົ້າຮ່ວມ.
ຈຸດປະສົງໃນການເຕົ້າໂຮມຮັບຟັງປາຖະກະຖາຄັ້ງນີ້ ເພື່ອແນໃສ່ເຮັດໃຫ້ບັນດາສະມາຊິກກຳມະບານໃນທົ່ວສຳນັກງານຄະນະຈັດຕັ້ງສູນກາງພັກ ໄດ້ຮັບຮູ້ເຊື່ອມຊຶມປະຫວັດແຫ່ງການກຳເນີດ, ເຕີບໃຫຍ່ຂະຫຍາຍຕົວ ແລະ ພາລະກຳປະຫວັດສາດຂອງຂະບວນການກຳມະກອນສາກົນ, ຮຽນຮູ້ເຖິງທາດແທ້ມູນເຊື້ອປະຕິວັດ, ລັກສະນະອັນດີເລີດຂອງຊົນຊັ້ນກຳມະກອນລາວ ພາຍໃຕ້ການນຳພາຂອງພັກປະຊາຊົນປະຕິວັດລາວ ແຕ່ໃນອະດີດເຖິງປະຈຸບັນ.
ໃນພິທີຜູ້ເຂົ້າຮ່ວມໄດ້ຮັບຟັງເຖິງສະພາບແວດລ້ອມ, ເງື່ອນໄຂທີ່ກະທົບ, ປະຫວັດແຫ່ງການກຳເນີດ ແລະ ເຕີບໃຫຍ່ຂະຫຍາຍຕົວຂອງຊົນຊັ້ນກຳມະກອນໃນທົ່ວໂລກ ໃນການຕໍ່ສູ້ຂອງຊົນຊັ້ນກຳມະກອນສາກົນ ຕະຫຼອດໄລຍະ 136 ປີ ແລະ ຕິດພັນຊົນຊັ້ນກຳມະກອນລາວ ກັບການປະກອບສ່ວນໃນພາລະກິດຕໍ່ສູ້ປົດປ່ອຍຊາດ, ການເສີມຂະຫຍາຍມູນເຊື້ອອັນດີງາມຂອງຊົນຊັ້ນກຳມະກອນລາວ ຄຽງຄູ່ກັບການຈັດຕັ້ງປະຕິບັດຂະບວນການ ຂໍ້ແຂ່ງຂັນ 5 ເປັນເຈົ້າຂອງສະຫະພັນກຳມະບານລາວ ຕິດພັນກັບຂໍ້ແຂ່ງຂັນ “ຮັກຊາດ ແລະ ພັດທະນາ” ໃຫ້ເປັນຂະບວນການຟົດຟື້ນ ແລະ ກວ້າງຂວາງໃນຕໍ່ໜ້າ...ຯ